Tirsdag sidder en tidligere politiker på anklagebænken - han har allerede en dom for rufferi i bagagen.

Tirsdag, når Danmark går til stemmeurnerne, vil skæbnens ironi, at en 58-årig mand, som plejede at være på valgplakaterne, i stedet vil være at finde på anklagebænken i retten i Aalborg. Her er han tiltalt for at have været manden bag en række sexorgier i Hadsund-området. Den tidligere politiker er anklaget for rufferi - noget som han i øvrigt også tidligere har modtaget en betinget dom for at have arrangeret i Østjylland. Han er siden sin første dom flyttet til Hadsund-området, og det er på denne egn, han er tiltalt for at have arrangeret seks såkaldte gangbangs, som han ifølge anklageskriftet har fået økonomisk fortjeneste ud af. Tjente penge på orgier Til disse gangbangs har der været prostituerede mod betaling eller lovning på betaling, og flere kunder har deltaget. Der har været en omsætning på mellem 7.500 og 18.000 kroner per gang, hvoraf den tidligere politiker er tiltalt for at have beholdt 20 procent, eller hvad der svarer til 18.320 kroner selv. Fem af sexorgierne har ifølge anklageskriftet været arrangeret i Skelund, mens yderligere et formentlig er foregået i Øster Hurup. Orgierne har været afholdt i perioden fra den 24. maj 2019 til den 30. august 2019. Aftalte køb af sex Desuden er den 58-årige mand tiltalt for at have annonceret på hjemmesiden annoncelight.dk for, at en kvinde tilbød seksuelle ydelser mod betaling. Derudover skulle han have indgået aftaler med flere kunder om at købe seksuelle ydelser af den samme kvinde. Aftenen og natten omkring 8.-9. maj sidste år skal manden have kørt kvinden frem og tilbage mellem en campingplads i Øster Hurup og en anden adresse, hvor en mand mod betaling havde sex med kvinden. Alt sammen med en omsætning på 56.000 kroner, hvoraf den 58-årige skulle have fået 34.000 kroner. Tidligere dømt Den tidligere politiker er har allerede en dom på seks måneders betinget fængsel i en lignende sag i Østjylland. Han blev dømt for – sammen med en anden mand – at have arrangeret 73 sexorgier i perioden fra april 2016 til november 2017. Med den betingede dom i bagagen, så risikerer ex-politikeren en endnu hårdere dom, hvis han bliver kendt skyldig, når den nye sag nu kører ved retten i Aalborg. Sagen skulle i øvrigt have været for retten tilbage i januar i år, men blev aflyst på grund af corona.